CELEX: C2007/117/43
Language: el
Date: 2007-05-26 00:00:00
Title: Υπόθεση T-87/07: Προσφυγή της 22ας Μαρτίου 2007 — Scil Proteins κατά ΓΕΕΑ — Indena (affilene)

26.5.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 117/27
            
         Προσφυγή της 22ας Μαρτίου 2007 — Scil Proteins κατά ΓΕΕΑ — Indena (affilene)
   (Υπόθεση T-87/07)
   (2007/C 117/43)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Scil Proteins GmbH (Halle, Γερμανία) (εκπρόσωπος: V. Dalichau, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Indena SpA (Μιλάνο, Ιταλία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δεύτερου τμήματος προσφυγών του ΓΕΕΑ, της 23ης Ιανουαρίου 2006, και τη διορθωτική απόφαση του δεύτερου τμήματος προσφυγών της 31ης Ιανουαρίου 2007, που εκδόθηκαν στην υπόθεση R 10/2006-2, καθόσον απορρίπτουν την ανακοπή ως προς τα προϊόντα «εκχυλίσματα φαρμακευτικών φυτών προοριζόμενα για τη … βιομηχανία καλλυντικών και τη βιομηχανία τροφίμων και όχι για σκοπούς διαγνώσεως»·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: Indena SpA.
   
      Σήμα προς καταχώριση: Το εικονιστικό σήμα «affilene »για προϊόντα της κλάσεως 1 — αίτηση υπ' αριθ. 2 751 931.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα.
   
      Αντιταχθέν δικαίωμα επί σήματος ή σημείου: Το λεκτικό κοινοτικό σήμα «AFFILIN »για προϊόντα των κλάσεων 1 και 5.
   
      Απόφαση του τμήματος ανακοπών: Η ανακοπή έγινε δεκτή στο σύνολό της.
   
      Απόφαση του τμήματος προσφυγών: Η ανακοπή έγινε εν μέρει δεκτή.
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 40/94, καθόσον τα επίμαχα σήματα παρουσιάζουν ομοιότητα που προκαλεί κίνδυνο συγχύσεως και ως προς τα προϊόντα για τα οποία το τμήμα προσφυγών δέχθηκε την καταχώριση του σήματος «affilene».